Prosječna zarada u januaru 530 eura – Portal Bar\nProsječna zarada u…\nProsječna zarada u januaru 530 eura\nProsječna zarada bez poreza i doprinosa u januaru je, prema podacima Monstata, iznosila 530 eura i bila je 0,6 odsto veća u odnosu na decembar prošle godine.\nProsječna neto zarada u januaru je u odnosu na isti mjesec prošle godine porasla 1,1 odsto.\nProsječna bruto zarada u januaru iznosila je 791 eura.\n„Ako se ima u vidu da su potrošačke cijene u januaru u odnosu na decembar prošle godine zabilježile rast od 0,3 odsto proizilazi da su realne zarade za isti period porasle 0,3 odsto“, navodi se u saopštenju.\nIz Monstata su objasnili da su prosječne zarade bez poreza i doprinosa u januaru u odnosu na decembar prošle godine porasle u sektorima građevinarstvo i administrativne i pomoćne uslužne djelatnosti po 4,1 odsto, umjetnost zabava i rekreacija 2,9 odsto, stručne, naučne i tehničke djelatnosti 2,3 odsto, a ostale uslužne djelatnosti 1,6 odsto.\n„Rast je zabilježen u sektorima snabdijevanje električnom energijom 1,3 odsto, trgovina na veliko i malo 1,3 odsto, informisanje i komunikacije 1,1 odsto, zdravstvena i socijalna zaštita 0,8 odsto, obrazovanje 0,6 odsto, poljoprivreda, šumarstvo i ribarstvo 0,4 odsto, saobraćaj i skladištenje 0,2 odsto, finansijske djelatnosti i osiguranje 0,2 odsto, kao i vađenje ruda i kamena 0,1 odsto“, rekli su iz Monstata.\nPad prosječne zarade bez poreza i doprinosa u januaru je u odnosu na prethodni mjesec zabilježen u sektorima prerađivačka industrija 8,5 odsto, poslovanje sa nekretninama 3,1 odsto, usluge smještaja i ishrane 2,3 odsto, državna uprava jedan odsto i snabdijevanje vodom i upravljanje otpadom 0,6 odsto.


Skupština Srbije počinje danas novu sednicu na kojoj će razmatrati više zakonskih predloga, među kojima i Predlog zakona o potvrđivanju ugovora o zajmu za kredit za povlašćenog kupca za izgradnju autoputa E-763- deonica Preljina - Požega.\nReč je o 445 miliona dolara zajma od kineske Export-import banke, za projekat izgradnje autoputa E-763 deonica Preljina - Požega. Ugovor o zajmu za kredit je potpisan je u Pekingu 25. aprila 2019. godine. Kamatna stopa koja se primenjuje na ovaj Zajam biće tri odsto godišnje.\nStopa koja se primenjuje na troškove obrade kredita iznosi 0,50 odsto, a roba, tehnologije i usluge koje se nabavljaju iz kreditnih sredstava biće kupljene pretežno od Kine, u skladu s komercijalnim ugovorom.\nNa dnevnom redu nove sednice parlamenta naći će se i Predlog zakona o potvrđivanju ugovora o zajmu za kredit za povlašćenog kupca za projekat modernizacije i rekonstrukcije mađarsko- srpske železničke veze na teritoriji Srbije za deonicu Novi Sad - Subotica - državna granica (Kelebija).\nKomercijalni ugovor o modernizaciji i rekonstrukciji mađarsko-srpske železnicke veze na teritoriji Srbije podrazumeva kredit u maksimalnom iznosu od 988.388.500 dolara.\nProjekat modernizacije i rekonstrukcije pruge Beograd-Budimpešta, kao deo globalnog projekta "Jedan pojas, jedan put" jedan je od najvažnijih infrastrukturnih projekata Republike Srbije, čija je zajednička realizacija dogovorena na nivou predsednika vlada Republike Srbije, NR Kine i Mađarske.\nTaj projekat ima dvostruki značaj za privredu Srbije, s jedne strane kao tranzitni koridor između Evroazije i zemalja centralne i zapadne Evrope, odnosno kao deo tzv. Trećeg-pomorskog kraka novog Puta svile i evroazijske ekspresne železnicke veze.\nDrugi aspekt je da će modernizacijom pruge i uključivanjem u Transevropsku transportnu mrežu osnovnih koridora, biti stvoreni uslovi za modernizaciju železnica i njeno uključivanje u tranzitne robne i putničke tokove Evrope.\nNa dnevnom redu skupštine biće i predlog zakona o potvrđivanju finansijskog ugovora - okvir za jačanje otpornosti lokalne infrastrukture između Srbije i EIB.\nProjekat obuvata rekonstrukciju, modernizaciju i proširenje sistema vodovodne infrastrukture (vodozahvati, postrojenja za prečišćavanje voda, vodovodne mreže i sistema kanalizacione infrastrukture.\n"MOŽE SAMO TELEĆI BOKS" Priča o popravci skupštinskih fotelja upravo je dobila INTERESANTAN ZAPLET\nCilj kome se teži je povećanje stepena obuhvaćenosti javnim vodovodnim sistemima, ali i postavljanju novih prioriteta usmerenih ka upravljanju potrošnjom tako što će se umesto stalnog širenja ka novim izvorištima, preduzimati mere i aktivnosti na svim nivoima za rehabilitaciju starih vodovodnih sistema, smanjenje gubitaka vode, povećanje ekonomske efikasnostii i podizanje svesti potrošaca o vrednosti vode.\nRealizacija projekta, procenjene vrednosti od oko 80 miliona evra.\nPored kreditnih sredstava u iznosu od 40 miliona evra koje obezbeduje EIB, preostalih 50 odsto vrednosti Projekta će se kofinansirati iz bespovratnih sredstava EU, budžeta Republike Srbije i doprinosima lokalne samouprave.\nNa dnevnom redu naći će se i Predlog zakona o potvrđivanju okvirnog sporazuma o zajmu LD 1981 (2018) između Banke za razvoj Saveta Evrope i Srbije za finansiranje javnog sektora - unapređenje infrastrukture u oblasti zdravstvene zaštite u Srbiji.\nNa dnevnom redu skupštine biće i izmene i dopune Krivičnog zakonika i izmene i dopune Zakonika o krivičnom postupku koji obuhvataju materiju koja je u javnosti poznata kao "Tijanin zakon". Predsednica Skupštine Srbije Maja Gojković pozvala je danas sve narodne poslanike da učestvuju u radu sednice na kojoj se raspravlja o "Tijaninom zakonu" kojim se uvodi doživotna kazna u Srbiji za ubice i silovatelje dece.\nOna je objasnila da je reč o setu zakona koji se odnose na krivično zakonodavstvo, pre svega radi se o izmenama i dopunama Krivičnog zakonika, kao I o izmenama i dopunama Zakona o krivičnom postupku.\nPodsetila je da se ta dva predloga odnose na materiju koja obuhvata "Tijanin zakon", a koji je u skupštinu došao zahvaljujući saradnji s gradjanima Srbije i Fondacijom "Tijana Jurić", koju vodi odtac te ubijene devojčice Igor Jurić.\nGojković je istakla da se prvi put uvodi doživotna kazna zatvora za krivična dela koja obuhvataju obljubu nad decom, maloletnim licima, trudnicama i nemoćnim licima i imaju za posledicu smrtni ishod.\n- Doživotna kazna zamenjuje kaznu zatvora od 30 i 40 godina, što je bila najteža sankcija u našem pravnom sistemu. Danas ćemo raspravljati o sadržaju zakona i ubedjena sam da ćemo ga iduće sedmice zajedničkim trudom usvojiti - navela je predsednica skupštine.\nVRAĆENE FOTELJE UKRADENE IZ SKUPŠTINE 5. OKTOBRA Jedna završila na dobošu, druga pronađena tokom RACIJE U KALUĐERICI


SEEbiz.eu / RS / Haos na Aerodromu Nikola Tesla, svi letovi odloženi\nAerodrom Nikola Tesla zatvoren Aerodrom\nHaos na Aerodromu Nikola Tesla, svi letovi odloženi\nDatum objave: 12.09.2018. - 08:24:17\nBEOGRAD - Na aerodromu "Nikola Tesla" u Beogradu jutros u 4:11 časova došlo je do incidenta prilikom sletanja aviona B737 800 kompanije EgyptAir na kojem su se blokirali točkovi glavnog stajnog trapa i zapalile sve četiri gume, saznaje N1 u Centru za istraživanje nesreća u saobraćaju.\nPrema saznanjima N1, nije bilo povređenih.\nAerodrom je trenutno zatvoren. Svi letovi odloženi su jutros na dva sata, a avioni koji bi trebalo da slete su preusmereni.\nZa N1 nezvanično je rečeno da postoji mogućnost da se odlože svi letovi planirani za danas. Neki letovi preusmereni su na aerodrom u Nišu ili aerodrome u regionu.\nKako se navodi u saopštenju Aerodroma, avion koji je sleteo bez putnika blokirao je rano jutros poletno-sletnu pistu.


Oblakoder i Beogradski centar za ljudska prava: Anti-fejk - Mingl\nOblakoder i Beogradski centar za ljudska prava: Anti-fejk\nCilj projekta usmeren je na osnaživanje mladih i njihovo osposobljavanje da se samostalno snalaze i orijentišu u medijskom i digitalnom prostoru kroz jačanje znanja i veština u oblasti medijske i informacione pismenosti.\nMladi, koji u veoma ranom dobu pristupaju medijima i društvenim mrežama, neretko nemaju dovoljno znanja o propagandnim tehnikama i metodama manipulacije koje su prisutne kako na mrežama, tako i u medijima. Mladi često nisu u stanju da prepoznaju lažne vesti, a na osnovu svoje internet sredine stvaraju sliku o svetu koji ih okružuje. Upravo zbog tog neznanja, njihova osnovna ljudska prava, posebno pravo na informisanost bivaju ugrožena.\nKako bi pokušao da utiče na osnaživanje mladih i osvešćivanje ovog problema, Oblakoder u saradnji sa Beogradskim centrom za ljudska prava pokrenuo je projekat Anti-fejk – program osnaživanja mladih u oblasti medijske i informacione pismenosti, koji teži da doprinese osamostaljivanju mladih u medijskom i digitalnom prostoru.\nEdukacija u ovoj oblasti je ključna i mora biti prilagođena logici i jeziku mladih, a Oblakoder već tri godine mladima uspešno predstavlja kompleksne društvene probleme i pitanja koja utiču na njihov život, dok Omladinski program Beogradskog centra za ljudska prava organizuje edukativne programe za mlade.\nProjekat se realizuje od 1. oktobra 2021. godine do 30. aprila 2022. godine.\nOblakoder je onlajn magazin namenjen mladima koji je nastao 2018. godine na inicijativu grupe mladih novinara/ki. Osnovni ciljevi Oblakodera jesu stvaranje platforme i prostora za ideje i glas mladih iz Srbije i regiona, osnaživanje mladih i kulture mladih u Srbiji, kao i osnaživanje mladih novinara/ki. Oblakoder se zalaže za angažovano i dostojanstveno novinarstvo po meri mladih u Srbiji, a ključne vrednosti medija jesu solidarnost, ravnopravnost (rodna i socijalna), dostojanstveno novinarstvo i borba za opstanak kulture.\nOmladinski program Beogradskog centra za ljudska prava nastao je 2014. godine sa ciljem izgradnje solidarnog društva jednakih šansi, društva u kome se poštuju ljudska prava i svi mladi ljudi ostvaruju svoje pune kapacitete. Kroz intenzivan rad, Omladinski program je sproveo više stotina edukativnih radionica, seminara i treninga za mlade, kao i za nastavnike, omladinske radnike i trenere širom Srbije i ostvario velike pomake na polju omladinske politike i participacije mladih u procesima odlučivanja, zagovarajući inkluzivnost, jednakost i poštovanje ljudskih prava.


Sutra se očekuje sastanak predstavnika SNSD, SDA i HDZ: Dogovaraju principe za formiranje vlasti BiH | Trebinje Danas\nSutra se očekuje sastanak predstavnika SNSD, SDA i HDZ: Dogovaraju principe za formiranje vlasti BiH\n12.03.2019. u 16:35\nPrijedlog principa za formiranje vlasti na nivou BiH stigao je iz SDA na adrese SNSD i HDZ BiH, saznaje Srpskainfo.\nIz stranaka za sada ne žele da otkrivaju detalje, osim što su nam rekli da se dokumet detaljno analizira. Sutra bi u Sarajevu trebalo da bude održan sastanak stranačkih delegacija na nižem nivou s ciljem da što je više moguće usaglase konačan tekst dokumenta.\n– To će biti priprema za sastanak predsjednika tri stranke, koji bi trebalo da postignu konačan dogovor – kaže naš izvor.\nIz SNSD su ranije naglasili da se ne radio ni o kakvom koalicionom sporazumu, nego o načelima za sastavljanje vlast od pobjednika među konstitutivnim narodima.\nPrije šest dana održan je sastanak stranačkih predsjednika Milorada Dodika, Bakira Izetbegovića i Dragana Čovića koji su saopštili da bi predsjedavajući Savjeta ministara BiH trebalo da bude imenovan za sedam do deset dana, dok bi Savjet ministara bio izabran u Parlamentarnoj skupštini BiH do kraja marta.


Septembar 18, 2020 15:17\nKonkurs je raspisan za učenike četvrte, treće ili druge godine srednjih škola, a predviđeno je sa kojih obrazovnih profila učenici mogu da konkurišu, navodi se u saopštenju Ministarstva odbrane i dodaje da iz mašinske škole mogu da konkurišu učenici obrazovnog profila aviotehničar za vazduhoplov i motor.\nIz elektrotehničke škole mogu da konkurišu učenici obrazovnih profila avio tehničar za elektronsku opremu ili elektrotehničar elektronike, avio tehničar za elektro opremu ili elektrotehničar elektronike, mehatroničar za raketne sisteme ili tehničar mehatronike, mehatroničar za radarske sisteme ili tehničar mehatronike i elektrotehničar telekomunikacija ili tehničar PTT saobraćaja.\nVisina učeničke stipendije u školskoj 2020/2021. godini je za učenike četvrtog razreda srednje škole 25.000 dinara mesečno, za učenike trećeg razreda 20.000 dinara, a za učenike drugog razreda 15.000 dinara mesečno, preizira se u saopštenju.\nDodaje se da će po završetku školovanja i odgovarajuće vojne obuke sa oružjem učenici biti primljeni u profesionalnu vojnu službu u svojstvu podoficira u mesta službovanja Beograd, Lađevci, Niš, Batajnica, Zuce, Pančevo, Novi Sad, Jakovo, Stari Banovci, Kačarevo, Užice i Sombor.\nRad u svojstvu podoficira u RViPVO omogućava rad na sredstvima tehnike koja su među najsavremenijim u svetu, navodi se i dodaje da je ta privilegija dostupna samo licima koja se nalaze u profesionalnoj vojnoj službi.\nU cilju jačanja podoficirskog kadra u Ratnom vazduhoplovstvu i PVO, tokom 2019. godine primljena je prva generacija podoficira koji su završili Srednju vojnu školu, a redovno se realizuje obuka profesionalnih vojnika u Centru za obuku i usavršavanje podoficira, čime se takođe vrši popuna kadra, piše u saopštenju.\nDodaje se da se deo kadra popunjava iz civilnih struktura i da su učeničke stipendije jedan od načina za tu vrstu popune.\nStipendija se dodeljuje učeniku pod uslovom da prihvati da stupi u službu u Vojsku Srbije i ostane u službi najmanje dvostruko vreme trajanja stipendiranja, navodi se i dodaje da je konkurs otvoren do 30. septembra ove godine.


Marko se odmah oglasio i poslao emotivnu poruku svojoj supruzi.\n- Draga moja, donela si na svet princezu moju koju ću voleti, obožavati, boriti se za nju uvek... Hvala ljubavi, volim te - napisao je Miljković.\nInače, Đoganijeva se porodila u Narodnom frontu carskim rezom. Porodica Đogani, tata Marko Miljković i njihovi najbliži prijatelji su odmah krenuli sa slavljem.\nMarko je želeo da prisustvuje porođaju, ali zbog situacije sa korona virusom, nije dobio dozvolu od lekara za to.\nVIDEO: Luna se provodi na rođendanu Ane Korać


ZALET ZA RIO Sjajni Kolašinac pobedio u Slovenskoj Bistrici\nNaš bacač kugle Asmir Kolašinac pobedio je hicem od 20 metara i 74 centimetra na 16. Međunarodnom atletskom mitingu u Slovenskoj Bistrici.\nOvaj 31-godišnji atletičar je pomenuti rezultat ostvario je u petom pokušaju, a u ostalim serijama, redom, bacao je 20,48, 20,50, 20,64, 20,66 i 20,56 metara.\nU konkurenciji sedam bacača, drugo mesto osvojio je Hrvat Stipe Žunić sa 20,49 metara, a treće Nedžad Mulabegović iz Bosne i Hercegovine daljinom od 20,01 metara.\nKolašinac je pre tri nedelje u Senti zabeležio hitac od 20,96 metara, što je trenutno deseti rezultat sezone u svetu.\nAtletski miting u Slovenskoj Bistrici\nDudaš u Africi hvata zalet za Evropsko atletsko prvenstvo u Beogradu\nNajbolji srpski desetobojac Mihail Dudaš poslednjih mesec dana nalazi se na pripremama u Africi. Na mestu gde uvek pronalazi mir i sve potrebne uslove Dudaš je odlučio da se priprema za dvoranska takmičenja koja ga očekuju u 2017. godini u kojoj je glavni cilj Evropsko atletsko prvenstvo u dvorani.


obuća : Južne vesti\nPored toga što se bavi obućarskim zanatom i nosi ime i prezime koje je obeležilo devedesete godine prošlog veka, Slobodan Milošević iz Prokuplja je svoj život i slobodno vreme oplemenio slikanjem, pisanjem pesama i aforizama. Dok popravlja obuću i radi u svojoj radionici od desetak kvadrata, ovaj nesvršeni student istorije priprema materijal za svoju prvu knjigu o kojoj odavno sanja.\nDržavna kompanija "Tigar AD" dobila novog direktora\n15:12, 7. 4. 2021.\nDosadašnji generalni direktor državnog Tigra AD Vladimir Ilić nakon nepune 4 godine napustio je tu funkciju, a na njegovo mesto došao je Zoran Mančić, dugogodišnji rukovodilac ove kompanije i član Izvršnog odbora.\nU novoj fabrici obuće u Svrljigu posao za oko 100 ljudi\n15:32, 14. 2. 2019.\nNakon nekoliko meseci priprema, danas je i zvanično otvorena nova fabrika italijanskog investitora u Svrljigu u kojoj će se proizvoditi delovi obuće za tržište Evropske unije. U fabrici trenutno radi oko 40 ljudi, a do kraja naredne godine u ovoj firmi radiće, prema najavama, oko 100 Svrljižana.\nPorodična firma iz Niša osvaja tržište ručno pravljenim cipelama\n12:44, 1. 11. 2018.\nPorodica Nenadović je nakon dve decenije proizvodnje HTZ obuće i opreme, rešila da posao proširi na modnu obuću, a kvalitetom i ručnom izradom polako osvaja i to tržište. U firmi “Kanin” ističu da je lako je napraviti cipelu koja se nakon tri nošenja raspadne, ali da je njihov stav da treba praviti obuću koja se godinama nosi i pouzdano služi.


Opozicija najavila proteste, Lekić podnosi žalbu Ustavnom sudu\nProtest tokom posjete Ketrin Ešton Crnoj Gori, 15. april 2013.\nIzborni štab Miodraga Lekića podnijeće u srijedu žalbu Ustavnom sudu na odluku Državne izborne komisije da odbije njihove prigovore, kojima su tražili da se ponište izbori za predsjednika Crne Gore na biračkim mjestima gdje se glasalo putem pisma. U isto vrijeme opozicija je postigla dogovor o organizovanju uličnih protesta koji će najvjerovatnije biti održani u subotu u podne.\nKako je saopštio Mladen Bojanić iz Pozitivne Crne Gore na sastanku sa liderom Demokratskog Fronta Miodragom Lekićem, članom tog saveza Brankom Radulovićem kao i sa Velizarom Kaluđerovićem iz Socijalističke narodne partije opozicija je postigla visok stepen saglasnosti o organizovanju protesta, koji, kako je rekao neće biti politički već građanski.\n"U narednih dva dana dogovaraćemo se oko tehničkih detalja, oko datuma, takođe, moraćemo da sačekamo i ispunimo onu zakonsku normu o prijavi skupa i svako će unutar svojih partijskih struktura o svemu tome odlućiti i konačnu odluku ćemo donijeti koliko je sjutra. Inače, predviđeno je da protest bude održan u subotu, ali ostaje da to još vidimo sa MUP-om u vezi sa prijavom skupa", rekao je Bojanić.\nO terminu održavanja protesta, kako piše list "Vijesti" Miodrag Lekić je razgovarao i sa predstavnicima civilnog sektora i udruženjima građana koja su ga podržala. Cilj protesta je odbrana izborne volje građana, Ustava i zakona, a navodno je dogovoreno da tokom demonstracija ne budu isticana partijska, niti nacionalna, već samo obilježja Evropske unije.\nKoliko međutim takvom razvoju događaja idu na ruku pozivi iz međunarodne zajednice da sve treba rješavati u institucijama sistema, što je u Podgorici nedvosmisleno podvukla i sama šefica evropske diplomatije Ketrin Ešton.\n"Mi smo pažljivo saslušali predstavnike OEBS-a. Znam da su ti rezultati trebali da budu potvrđeni. Tako da želim da pozovem da sve političke strane budu na konstruktivan način uključene u to pitanje i da adresiraju na to pitanje u skladu sa određenim pravnim procedurama".\nDruga vremena i drugačiji akteri\nJesu li ovakve izjave destimulativne za ideju protesta i hoće li ih opozicija uzeti u obzir prije donošenja konačne odluke? Evo šta kažu Dragan Koprivica iz SNP-a i Mladen Bojanić iz Pozitivne Crne Gore.\n"Što se tiče dolaska Ketrin Ešton u Podgoricu njene stavove SNP neće komentarisati", kazao je Koprivica.\n"Ono što mi vjerujemo da je najvažnije jeste to da su protesti neophodni i da to nadilazi partijske interese", istakao je Bojanić.\nOsvrćući se na ideju objedinjavanja svih društvenih snaga kao odgovor na izborne neregularnosti, jedan od istaknutih civilnih aktivista, direktor Centra za Monitoring Zlatko Vujović, konstatuje kako je prva na potezu opozicija.\n"Biće teško da se opozicija usaglasi baš oko svih poteza, a sa druge strane biće teško da okupi druge društvene aktere oko takve platforme. No, ukoliko to uspije svakako da će to drastično uticati na politički život narednih mjeseci u Crnoj Gori", kaže on.\nZlatko Vujović nije saglasan sa sve češćim istupima domaćih analitičara i funkcionera vladajućeg DPS-a, kako bi održavanje protesta u ovom trenutku nosilo rizik po stabilnost Crne Gore i kako bi došli u opasnost od ponavljanja scenarija iz 98. godine, kada su pristalice Momira Bulatovića izazvale ulične nemire i nasilje, nepriznavajući pobjedu Mila Đukanovića na tadašnjim predsjedničkim izborima.\nSada su, ocjenjuje Vujović, druga vremena i drugačiji akteri. Uspjeh eventualnog protesta zavisio bi od odziva građana, šireg društvenog konsezusa i kako kaže, podrške određenih krugova u međunarodnoj zajednici.\n"Ukoliko odziv bude veliki on će svakako privući više društvenih aktera, odnosno obezbijediti njihovu podršku sa jedne strane, a sa druge strane ukoliko bi odziv bio veliki i trajao dovoljno dugo onda bi svakako i međunarodne zajednica se uključila i kompletan proces. U tom slučaju mogu se očekivati određeni potezi, da vlast bude primorana da povuče neke poteze koji bi vodili preispitivanju konkretnih zaključaka državne administracije", zaključuje Vujović.\nCG: Postizborna situacija sve složenija, uključuje se i EU\nOpozicija ne priznaje rezultate izbora: Prijeti li blokada\nIzbori u CG: Opozicija uložila prigovore na neregularnosti


ZAVRŠENI 4. SRPSKI DANI OSIGURANJA Važne teme stimulacija osiguranja u POLJOPRIVREDI i spremnost na NOVE RIZIKE u vreme pandemije – Plodna Zemlja\nZAVRŠENI 4. SRPSKI DANI OSIGURANJA Važne teme stimulacija osiguranja u POLJOPRIVREDI i spremnost na NOVE RIZIKE u vreme pandemije\nTradicija se ne prekida: Onlajn 4. skup Srpskih dana osiguranja u Hotelu "Izvor" u Aranđelovcu\nRazvoj, regulative i edukacija biće na agendi Udruženja osiguravača u narednom periodu, a kompletna industrija osiguranja pokazala je vrhunski nivo stabilnosti i fleksibilnosti i spremnost za nove izazove da se sačuvaju ljudi i zdravlje – deo je zaključaka sa četvrtih Srpskih dana osiguranja održanih u Aranđelovcu.\nOve godine, konferencija je prilagođena novim uslovima, održana je onlajn, a bitno je da je ostvaren kontinuitet čime je prepoznat značaj održavanja događaja i nastavak susreta predstavnika industrije osiguranja i drugih relevantnih učesnika na tržištu.\nDefinisanje mera za unapređenje zaštite od poplava\nIzrada nacrta Zakona o obaveznom osiguranju u saobraćaju\nOtvarajući konferenciju, Jorgovanka Tabaković, guverner Narodne banke Srbije, je naglasila da je Narodna banka sačuvala monetarnu i fiskalnu stabilnost u doba pandemije i da paket preduzetih monetarnih i fiskalnih mera prevazilazi 12 odsto BDP.\n“Obezbeđeno je nesmetano funkcionisanje tržišta osiguranja, a ostvaren je neto pozitivan rezultat od 11,1 milijardi dinara. Guverner je naglasila da je za prva tri kvartala ove godine, u odnosu na isti period prošle godine, ukupna premija osiguranja povećana za 2,2 odsto i da su najviše povećane premije kod imovinskog i dobrovoljno zdravstvenog osiguranja. Ipak, ostvareni rast je manji od 10-godišnjeg proseka, što znači da se puni efekti pandemije mogu tek mogu očekivati”, upozorila guverner Jorgovanka Tabaković.\nProcenat ukupne premije auto osiguranja u odnosu na ukupnu premiju iznosi oko 26 – 28 odsto, poručio je Duško Jovanović, generalani sekretar Udruženja osiguravača. On je podsedio na rast premije u ovom segmentu iz godine u godinu, a ovu godinu završićemo sa 2,6 miliona polisa od autoodgovornosti.\nGeneralni sekretar Udruženja osiguravača Srbije Duško Jovanović rekao je da su skoro sva predavanja bila posvećena pandemiji jer je to najveći globalni problem ovog veka. “Zdravlje i ljudi se moraju sačuvati”, poručio je.\n“Prilagođavanje na novu realnost je teško i rizično, mada je industrija osiguranja u Srbiji reagovala dobro i brzo se prilagodila. Održan je kontinuitet poslovanja, osigurana stabilnost sektora, a uticaj pandemije na osiguravače i njihove klijente sveden na minimum. Namera nam je da stanovništvo edukujemo o značaju osiguranja”, izjavio je Jovanović. On je dodao i da je nemoguće reći koliki će biti stvarni uticaj pandemije na ekonomiju i osiguranje, jer to zavisi od toga koliko će ona trajati i kojom brzinom će se privreda oporavljati.\n“Industrija osiguranja je spremna na nove izazove, spremamo totalno nove proizvode koji će biti u skladu sa postojećom situacijom”, najavio je Duško Jovanović.\nObavezna polisa u poljoprivredi\nPred osiguranjem je i još jedan zadatak koji se tiče poljoprivrednika. Osiguranje u poljoprivredi jeste poraslo ali je nedovoljno jer je svega sedam do osam odsto poljoprivrednih gazdinstava osigurano, dok je u Rumuniji 70 odsto taj procenat a u Evropskoj uniji skoro 90 odsto.\n“U pojedinim evropskim zemljama postoji obaveznost osiguranja od katastrofalnih nepogoda, posebno kada je reč o poljoprivredi. To je i ideja i namera Udruženja osiguravača da sa Vladom Srbije radi na tome kako bismo podigli svest i nivo osiguranja u poljoprivredi. Polise na Zapadu su daleko zastupljenije u domaćinstvima, naši ljudi ne mogu to da shvate, što je i naš problem kao industrije, da im pokažemo šta znači polisa i koliko je jeftina. Nije nam lako da dođemo do svakog čoveka, ali to je zadatak koji je pred nama”, ukazuje Duško Jovanović.\nPlan je da ta obavezna polisa u poljoprivredi bude minimalna, kako ne bi opteretila naše poljoprivrednike. Cilj je pre svega edukacija i podizanje svesti o šteti od katastrofalnih prirodnih nepogoda na koje ne možemo da utičemo a koje ne zaobilaze ni Srbiju. O ovoj inicijativi više možete da pročitati u autorskim tekstovima Duška Jovanovića koji su na Plodnoj zemlji “Najveća prednost osiguranja useva i roda – Sigurnost i egzistencija za poljoprivrednika” i “Polisa osiguranja uslova za subvenciju – Na koji način može da se poveća svest i osiguranje u poljoprivedi i koja je uloga države”.\nDuško Jovanović, generalni sekretar UOS sa novinarima u Hotelu Izvor u Aranđelovcu Foto: Tamara Ivanković\nSektor osiguranja stabilan i snažan\nPredsednica UO UOS Ivana Soković istakla je da je ove godine bilo naročito veliki izazov organizovati Srpske dane osiguranja, ali da je glavni motiv bio da se održi kontinuitet i pokaže da je sektor osiguranja stabilan i snažan i da ispunjava osnovnu funkciju – da je tu kada je najteže. Zbog toga se prvi put, konferencija održava onlajn pod simboličnim nazivom “Prijatelji, kako ste?”.\n“Stabilnost srpskog tržišta osiguranja prepoznata je i u međunarodnim okvirima, a potvrda je činjenica da je UOS-u dodeljena organizacija Skupštine Saveta biroa zelene karte i prijem Udruženja u Nadzorni odbor Sistema zelena karte”, najavila je Ivana Soković.\nPredsednica UO UOS kaže i da su Srpski dani osiguranja prilika da se ukaže u kojoj meri osiguranje dobija na značaju u kriznim vremenima poput aktuelne I da pružimo odgovore na pitanja kako sektor osiguranja odoleva novonastaloj situaciji i ostaje oslonac privrednoj aktivnosti.\nNa konferenciji je bilo razgovora o tome kako pandemija utiče na osiguranje u svetu, da li treba menjati zakone, kao i o tome koliko je važna uloga zaštitnika građana u ovim izmenjenim uslovima, kako da se zaštite podaci o ličnosti sa posebnim osvrtom na društva za osiguranje, kako razvijati bespapirno poslovanje, kao i o prednostima i manama rada od kuće. I ovogodišnji skup imao je regionalni karakter, a svoje viđenje uticaja pandemije na tržište osiguranja dali su i predstavnici iz regiona – Slovenije, Hrvatske, Crne Gore, Severne Makedonije i BiH.\nRast UNIQA grupe Premija od 4,1 milijardu evra u trećem kvartalu 2020.\nRAST Bruto premija “Dunav osiguranja” u prvih devet meseci 2020. iznosi 21,86 milijardi dinara


Srbija i EU potpisale novi paket podrške vredan preko 86 miliona evra - Ozonpress :: internet portal\nTag: IPA 3, potpis\nZvaničnici Evropske unije i Srbije potpisali su sporazum o dodeli paketa bespovratnih sredstava Srbiji vredan više od 86 miliona evra. Paket bespovratne pomoći ima za cilj pružanje podrške Srbiji u oblasti zaštite životne sredine, konkretno za bezbednu pijaću vode, turizma i malih i srednjih preduzeća.\nSporazum su u Palati „Srbija“ potpisali ministar za evropske integracije i nacionalni IPA koordinator Jadranka Joksimović i ambasador Evropske unije Sem Fabrici, u prisustvu predsednika Vučića i ambasadorâ država članica Evropske unije.\nOvo je nedvosmislen izraz naše posvećenosti. Evropska unije je bila uz Srbiju od samog starta pandemije kovida 19. Na samom početku pandemije, bili smo fokusirani na neposredne potrebe i pružanje podrške za jačanje sektora zdravlja. (…)\nOve nedelje smo najavili isporuku vakcina protiv kovida 19 Zapadnom Balkanu. Više od jedne trećine od ukupno 651.000 doza vakcina BioNTech Pfizer iz EU, biće usmereno na zdravstvene radnike u prvim linijama odbrane, dok će ostatak biti usmeren na ugrožene grupe.\nOsim toga, želimo da Srbija brže napreduje na evropskom putu. Da bismo to postigli, predložili smo načine za ubrzanje pristupnog procesa na osnovu konkretnog napretka u sprovođenju reformske agende. Znam da Vlada Srbije naporno radi na postizanju ovog cilja. Prilika da se to ostvari je jedinstvena imajući u vidu snažnu Vladu Srbije iza koje stoji snažna skupštinska većina. Mi smo spremni da ubrzamo taj proces i nadamo se da je i Srbija spremna na to. Za aktuelni saziv Evropske komisije, Zapadni Balkan je prioritet. Vaša budućnost je Evropska unija, zajedno sa čitavim regionom”.\n– Danas smo dobili 86 miliona evra bespovratne pomoći EU, reč je o sredstvima koja se namenski troše za programe i projekte koji su unapred dogovoreni. To su projekti, koji su strukturalnog tipa, od razvoja i napretka našeg obrazovanja, našeg preduzetništva, naših inovacionih mogućnosti, zaštite životne sredine, do napretka vladavine prava. Veliko hvala EU, pred nama je još mnogo posla – poručio je predsednik Vučić.\n– Najveći deo podrške, a to je 45.5 miliona evra, ide u sektor zaštite životne sredine i ostvarivanja ciljeva Zelenog dogovora. Ovim sredstvima biće obuhvaćena izgradnja sistema za prikupljanje i prečišćavanje otpadnih voda u Čačku, Loznici i Sokobanji. Ovom podrškom dalje biće obuhvaćene pripremne radnje koje bi trebale da dovedu do izgradnje postrojenja za upravljanje otpadom u Novom Sadu – poručila je ministar Joksimović.\nPotpisi za kandidaturu Ponoša\nМица 28/04/2021 u 13:07 Odgovorite\nПостоји ли нешто на овом свету, да је џабе?


Vesti online / Vesti / Zanimljivosti / Proučavao je bogataše i otkrio tajnu njihovog uspeha\nKako birate svoje prijatelje? Da li su oni pesimisti ili optimisti: Možda su ovo nebitni kriterijumi za vas, ali, kako pokazuju istraživanja, vaša prijateljstva itekako imaju uticaj na debljinu vašeg novčanika.\nBogataši se okružuju pozitivnim ljudima, što doprinosi njihovom većem uspehu u životu\nNaime, posle istraživanja svakodnevnih navika bogatih ljudi tokom pet godina, autor Tomas C. Korli otkrio je da svi oni izbegavaju jedan tip ljudi: pesimiste.\n- Milioneri koji su to postali ličnim trudom su veoma jasni kada je reč o tome sa kim razvijaju odnose. Uspešni ste samo koliko i oni ljudi sa kojima ste najčešće povezani. Bogati ljudi uvek traže ljude koji su orijentisani na ciljeve, koji su optimisti, entuzijasti i koji imaju generalno pozitivan pogled na svet - piše Tomas u svojoj knjizi "Promenite svoje navike, promenite svoj život".\nProcenat od 86 bogatih ljudi u studiji imaju naviku da se udružuju sa drugima koja su orijentisani na uspeh. S druge strane, "oni takođe žele da ograniče izloženost toksičnim, negativnim ljudima".\n- Dugogodišnji uspeh je moguć samo kada imate pozitivan pogled na svet - zaključuje autor.\nOn nije jedini koji navodi da negativnost potiskuje uspeh, kao i da vaše veze s ljudima utiču na vašu finansijsku situaciju.\nPre osamdeset godina novinar Napoleon Hil je doneo slične zaključke nakon što je istražio preko 500 milionera.\n- Muškarci preuzimaju prirodu i navike i moć misli od onih sa kojima se udružuju - piše u njegovom bestseleru iz 1937. godine, "Misli i razvijaj se bogato", kao i da "nema nade za uspeh za osobu koja ima negativnu ličnost".\nSumirano, negativnost će vas sprečiti u traganju uza uspehom i postizanju uspeha, a sličnosti se privlače.\nZANIMLJIVOSTI Svaki sedmi milioner!


srbijasport.net - Vesti - Fudbal - Omladinci Mačve savladali ekipu Napretka\n26.03.2017 FK Mačva\nU okviru 21. kola Omladinske lige Srbije, fudbaleri Omladinske selekcije FK „Mačva“ uknjižili su prvu pobedu u prolećnom delu prvenstva. Utakmica u Šapcu sa ekipom FK „Napredak“ iz Kruševca završena je rezultatom 3:2 (1:1). Golove za Mačvu postigli su Vladimir Tomić, Nikola Milutinović i Nenad Bojić.\nOmladinske selekcije FK "Mačva" i FK "Napredak"\nTrener Omladinske selekcije FK „Mačva“ Slobodan Rusimović kaže da je šteta što pobeda na terenu nije bila ubedljivija jer je bio veliki broj šansi za još bolji rezultat.\n“Loše smo otvorili utakmicu, a greška Živkovića u prvom minutu je dovela goste u vođstvo. Do poluvremena smo uspeli da izjednačimo, ali u prvom delu nismo ispoštovali zahteve iz svlačionice. Drugo poluvreme smo odigrali na visokom nivou, što nam je i donelo pobedu. Verovali smo da zaslužujemo i da možemo mnogo više od onog što smo prikazali u prvom poluvremenu. Šteta što pobeda na terenu nije bila udedljivija, jer po šansama je trebala da bude. Mogu reći da su najefikasniji u današnjoj utakmici bili Nikola Milutinović i Vuk Vidaković. Nemamo vremena za slavlje, okrećemo se novoj utakmici“, ističe trener Rusimović.\nU narednom, 22. kolu Omladinska selekcija Mačve, koja je zahvaljući današnjoj pobedi trenutno na 12. mestu, gostuje četvrtoplasiranoj ekipi Voždovca u Beogradu.\nInače, Omladinska selekcija Mačve u prošloj sezoni izborila je opstanak u najvišem rangu takmičenja, a zbog smene generacije Stručni štab i igrači imaju težak zadatak. Svaka utakmica je bodovno izuzetno važna, jer je imperativ opstanak u elitnom rangu takmičenja. Omladinci Mačve su zimovali na 10. mestu, a prolećni deo prvenstva imao je loš start, tako da je današnja pobeda motiv celoj ekipi da u nastavku još vrednije trenira i prikaže što kvalitetniju igru kojom će izboriti potrebne bodove.\nVladimir Tomić, strelac prvog gola\nNikola Milutinović, strelac drugog gola\nNenad Bojić, strelac trećeg gola\nFudbal Omladinci Omladinska liga Srbije Mačva Napredak Srbija Mačvanski okrug Šabac\nJagodina 3 : 0 Spartak ŽK\nČukarički 3 : 3 Radnički (N)\nPartizan 3 : 1 Radnički (V)\nOFK Beograd 5 : 0 Lokomotiva\nRadnički (P) 0 : 3 Brodarac\nMačva 3 : 2 Napredak\nRad 0 : 0 Voždovac\n1 Brodarac 21 16 4 1 52\n2 Crvena zvezda 21 16 1 4 49\n3 Partizan 21 15 2 4 47\n4 Voždovac 21 12 6 3 42\n5 Čukarički 21 10 6 5 36\n6 Rad 21 11 3 7 36\n7 OFK Beograd 21 9 5 7 32\n8 Vojvodina 21 9 4 8 31\n9 Spartak ŽK 21 7 5 9 26\n10 Radnički (P) 21 6 4 11 22\n11 Radnički (N) 21 5 6 10 21\n12 Mačva 21 6 2 13 20\n13 Napredak 21 5 3 13 18\n14 Jagodina 21 4 5 12 17\n15 Lokomotiva 21 3 7 11 16\n16 Radnički (V) 21 1 3 17 6


Seniorke na kraju, po navici, maksimalno\nSeniorke Srbije, dvostruke i jedine pobednice Evropske lige, ostvarile su dvanaestu pobedu u A grupi III Evropske lige 2011, devetu maksimalnu. Srbija je danas u Haniji na Kritu, u drugoj utakmici VI vikenda savladala Grčku sa 3:0, po setovima 25:11, 25:23 i 25:12, posle 66 minuta igre.\nJedanaesta pobeda Srbije, osma maksimalna\nObjavljeno 09 jul 2011\nSeniorke Srbije, dvostruke i jedine pobednice Evropske lige, ostvarile su jedanaestu pobedu u A grupi III Evropske lige 2011, osmu maksimalnu. Srbija je danas u Haniji na Kritu, u prvoj utakmici VI vikenda savladala Grčku sa 3:0, po setovima 25:11, 25:16 i 25:22, posle 68 minuta igre.\nSeniorke na Kritu\nObjavljeno 07 jul 2011\nŽenska seniorska reprezentacija Srbije igraće dvomeč, poslednjeg, VI vikenda A grupe III Evropske lige 2011. protiv Grčke, u Haniji, na Kritu. Utakmice su na programu 09. i 10. jula.\nTim povodom danas je u beogradskom hotelu „M“ održana konferencija za novinare, kojoj su prisustvovali Zoran Terzić, prvi trener seniorki Srbije i reprezentativke Maja Ognjenović i Tijana Malešević.\nDeseta pobeda seniorki, sedma maksimalna\nŽenska seniorska reprezentacija Srbije ostvarila je desetu pobedu u III Evropskoj ligi 2011, sedmu maksimalnu. Srbija je večeras u Beogradu, u drugoj utakmici V vikenda A grupe, savladala Španiju sa 3:0, po setovima 25:17, 25:21 i 25:22, posle 70 minuta igre.


KONKURS ZA UPIS UČENIKA U I RAZRED SREDNJIH ŠKOLA U CRNOJ GORI ZA ŠKOLSKU 2022/2023. GODINU – Gimnazija Kotor\nNa osnovu člana 12, stav 2 Zakona o stručnom obrazovanju (»Službeni list RCG«, br. 64/02 i 49/07 i »Službeni list CG«, br. 45/10, 39/13, 47/17 i /21 ) i na osnovu člana 15 Zakona o gimnaziji (»Službeni list RCG«, br. 64/02 i 49/07 i »Službeni list CG«, br. 45/10, 39/13, 47/17 i /21), Ministarstvo prosvjete raspisuje\nCRNOJ GORI ZA ŠKOLSKU 2022/2023. GODINU\nU toku trajanja roka za podnošenje prijava za upis u školu, komisija je dužna da svakog dana u 16 časova objavi ažuriranu rang listu kandidata, prijavljenih do 15 časova toga dana, a radi njihovog informisanja o mjestu na rang listi. Rang lista se objavljuje na oglasnoj tabli škole i sadrži za svakog kandidata: ime, ime roditelja, odnosno staratelja, prezime, ostvareni broj bodova pojedinačno po kriterijumima koji se vrednuju za upis i ostvareni ukupan broj bodova.\nRang lista kandidata za upis u školu objavljuje se na oglasnoj tabli škole najkasnije do 4. jula 2022. godine. Nakon objavljivanja rang liste učenici podnose školi originalna svjedočanstva posljednja tri razreda osnovne škole i diplome o rezultatima sa državnih i međunarodnih takmičenja, odnosno dodijeljenom priznanju u rokovima koje odredi škola.


„ARMIRANI BETON“: Rusija za sva vremena stavlja tačku na pregovore oko svojih teritorija\n17-02-2020 06:53 Svet Planeta\nU aktuelnom trenutku to se odnosi na tri regiona kao što su Kalinjingradska oblast, poluostrvo Krim i Kurilska ostrva. Ogromna većina domaćih i međunarodnih eksperta smatra da je ovo unutrašnja stvar Rusije, koja najvišim pravnim aktom zabranjuje otuđenje svoje teritorije. Na ovaj način se smanjuju tenzije u narodu koji smatra da bi posle Putinove ere moglo da dođe do ubrzavanja ovog procesa, što bi dovelo do gubljenja suvereniteta nad ruskim teritorijama. Američki eksperti smatraju da je ovim činom Rusija napravila presedan što će dovesti do daljeg zaoštravanja odnosa sa susednim državama.\nPredsednik Ruske Federacije Vladimir Putin je Državnoj dumi uputio predlog zakona za dopunu Ustava, tačnije ustavnih izmena koji će unaprediti najviši opšti pravni akt ove države. On je u svom predlogu uputio dokument koji u svom sastavu ima 12 amandmana koji treba da se implementiraju u njegov sadržaj. Prema izvorima iz Državne dume dokument sadrži sledeće amandmane:\n-poboljšanje regulacije nekih pitanja organizacije javne vlasti\n-podnošenje nacrta zakona o izmenama i dopunama Ustava o glasanju\n-garanciju da minimalna zarada ne sme da bude niža od granice siromaštva\n-redovno indeksiranje penzija\n-formiranje Državnog saveta čiji status i ulogu će odrediti drugi državni organi\n-imenovanje premijera i članova Vlade nakon odobrenja Državne dume (predsednik Vlade i ministri mogu biti Rusi stariji od 30 godina koji nemaju drugo državljanstvo ili dozvolu za boravak)\n-predsednik može postati državljanin Rusije koji je napunio 35 godina i boravio u zemlji najmanje 25 godina bez stranog državljanstva\n-zabranu na to da ista osoba predsedava više od dva mandata\n-imenovanje predsednika Ustavnog i Vrhovnog suda, kao i njihovih zamenika i sudija, na predlog predsednika Savetu Federacije\n-proširenje ovlašćenja Ustavnog suda (Ustavni sud na zahtev predsednika proverava ustavnost zakona, pre nego što ih predsednik potpiše)\n-imenovanje i razrešenje generalnog tužioca i njegovih zamenika na predlog predsednika\n-izbor poslanika Državne dume za građane koji su napunili 21 godinu i nemaju strano državljanstvo ili dozvolu boravka.\nDržavna duma je 23.januara ove godine usvojila ovaj predlog dopuna koji je došao od strane predsednika Ruske Federacije. Ovaj predlog je izglasan jednoglasno. Za njega su glasala 432 poslanika. Između ostalog se navodi da Dumi treba poveriti odobravanje kandidata za mesto premijera, potpredsednika vlade i ministara, kao i imenovanje direktora bezbednosnih agencija nakon konsultacija sa Savetom Federacije.Predsednik je predložio da za svaku inicijativu glasaju državljani Rusije i već naredio da se razradi format za ovo glasanje.\nPutin je u razgovoru sa ekspertskom radnom grupom koja učestvuje u izradi amanadmana za dopunu Ustava podržao ideju poznatog glumca i režisera Vladimira Maškova da se u najviši opšti pravni akt Ruske Federacije unese zabrana otuđivanja bilo kog dela nacionalne teritorije:\n„Ideja mi se sviđa. Zamolićemo pravnike da je uobliče“– rekao je tom prilikom ruski predsednik.\nMaškov je svoju inicijativu objasnio „pokušajima nekih zemalja da Rusiji uzmu Kurilska ostrva, Kalinjingradsku oblasti i Krim“.\n„Tokom prošle godine sam proputovao našu zemlju od Kalinjingrada i Vladivostoka i video sam da kod ljudi postoje strahovanja povodom nekih naših teritorija. Govorili su mi da od apetita drugih država neće biti ništa dok je Putin na čelu Rusije, ali i da se boje da će se – kad Putin više ne bude na vlasti – nekima možda pružiti šansa. Na primer: da pokušaju da uzmu Kurile. Zato mislim da bi bilo dobro u Ustav uneti i zabranu vođenja bilo kakvih pregovora o nacionalnoj teritoriji i granicama“ – rekao je Maškov.\nMaškov je svoje veoma konstruktivno i nadasve patriotsko izlaganje slikovito naglasio da „to (misli se na predlog) treba da bude kao armirani beton!“\nOvaj predlog je svesrdsno podržao i ruski pisac Zahar Prilepin, koji je član Radne grupe za izmenu Ustava.\n„Rusija može uvećavati svoj prostor, ali smanjivati ne može, jer nijedna zemlja na svetu u posljednjih pola veka nije doživela toliko tragičnih gubitaka – rekao je Prilepin za portal „Vzgljad“, komentarišući inicijativu amandmana na Ustav, kojim će se zabraniti otuđivanje teritorije Rusije.\nPrilepin je istakao da je za ruski narod, koji je preživeo raspad SSSR-a i suočavao se sa stalnim civilnim i vojnim sukobima na rubovima imperije važno propisati da nijedna, kako strana, tako ni domaća ličnost, ne pokrene pitanje ili ideju o mogućem rasparčavanju teritorije Rusije.\n„Međutim, zbog tragične greške, zločina iz 1991. godine, mi smo izgubili ogromne teritorije. Zato želimo jednom i zauviek da izbegnemo takvu mogućnost – dodao je on.\nPozitivna reagovanja iz Rusije\nPredlog zakona za dopunu Ustava RF koji će u svom sadržaju da obuhvatati i zabranu otuđivanja bilo kog dela nacionalne teritorije je apsolutno razuman i važan amandman- smatraju ruski eksperti-politikolozi.\n„Mišljenja sam da je Maškov potencirao pitanje koje brine mnoge naše ljude, posebno one koji žive na Dalekom Istoku. Ubeđen sam da je pojava ovog pitanja u javnom diskursu izuzetno važno u ovom momentu. Štaviše, to je prirodna i razumna tema za svaku državu. I naravno da je važno, da ovakav zakon bude impelementiran u najviši pravni akt naše države. I u vezi sa tim, reakcija predsednika koji je podržao ovaj predlog je apsolutno konstruktivna i u punom saglasju sa zahtevima stanovništva“ – rekao je za RIA Novosti direktor Nekomercijalnog fonda istraživanja problema demokratije Maksim Grigorjev.\nDirektor instituta savremenih država Aleksej Martiniv je ovu temu koja se definiše ustavnim amandmanom o izričitoj zabrani otuđivanja bilo kog dela nacionalne teritorije takođe nazvao „izuzetno važnim“. On je naglasio da će ovaj predlog „za vijeki vijekova“ učvrstiti ovlasti predsednika sa najvišim pravnim aktom države. Ono što je takođe veoma važno je stvaranje snažne psihološke slike u narodu, da je teritorija Rusija apsolutno nedeljiva.\nNajveća politička partija u Rusiji „Jedinstvena Rusija“ je takođe podržala predlog da se u Ustav Ruske Federacije uvede odredba zabranje otuđenja teritorije. Ovo je ruskim medijima izjavio sekretar Generalnog saveta vladajuće ruske partije Andrej Turčak.\n„Ruski predsednik Vladimir Putin je podržao ideju o konsolidaciji teritorijalnog integriteta naše zemlje koji će biti deo Ustava RF, a koji će se ticati zabrane otuđenja naše teritorije. Na ovaj način ćemo obezbediti da u budućnosti niko i nikada ne posegne za idejom da Rusiju rasparča na više delova. Bez obzira na političku situaciju i vođstvo zemlje. Smatram da je ova opcija jedina ispravna pozicija“- rekao je Turčak čije su reči objavljene na zvaničnom sajtu partije.\nTurčak je primetio da je ključnu ulogu imao narodni referendum koji je u proleće 2014.godine održan na Krimu i Sevastopolju.\n“Želju za ponovnim ujedinjenjem sa Rusijom je tada podržala ogromna većina ljudi. I sa jedne i sa druge strane Kerčanskog tesnaca. Predsednik je danas još jednom jasno stavio do znanja da su Krim i Sevastopolj integralni deo Rusije. I niko to više ne može da promeni. Ovakva formulacija će od sada biti unesena i u Ustav. Rusija mora biti ujedinjena “, zaključio je generalni sekretar „Jedinstvene Rusije“.\nOvim povodom se oglasio i zamenik generalnog sekretara Glavnog saveta partije „Jedinstvena Rusija“ Aleksandar Hinštejn, koji je ovu inicijativu nazvao „apsolutno ispravnom i pravovremenom“. Prema njegovom mišljenju, takva norma u Ustavu povećaće nivo suvereniteta Rusije i „ohladiti mnoge usijane glave“ koje „sanjaju o preraspodeli teritorije naše zemlje“.\nSAD zabrinute izmenama u Ustavu RF\nAmandman koji je predložen za dopunu Ustava Ruske Federacije o zabrani otuđenja teritorija zemlje pokazuje da Moskva ne želi da igra u skladu sa međunarodnim pravilima; to će zakomplikovati njene odnose sa Japanom, Ukrajinom i njenim arktičkim susedima, kaže Krista Uigend, američki ekspert za pitanja teritorijalnih sporova i međunarodnog prava.\n„Ako bi Rusija svom Ustavu dodala zakon koji se tiče teritorija, ona bi u osnovi signalizirala zemljama poput Japana, da ne želi da igra u skladu sa pravilima međunarodnog prava. Donošenje ovog zakona će sigurno zaoštriti odnose Rusije sa susednim državama, posebno sa onima sa kojima se Rusija ne slaže (Japan i Ukrajina), ali i u pogledu njenih pretenzija na Arktiku “, izjavila je Uigendova koja inače rukovodi Centrom za studije globalne bezbednosti na Univerzitetu u Tenesiju.\nOne je objasnila da će nakon uključivanja takve pravne norme u Ustav, Rusiji biti teže da brani svoju poziciju kada je u pitanju dalje širenje njenih granica u arktičkom regionu. Ova odluka će zakomplikovati odnose Rusije sa državama koje dele ovaj region- SAD, Kanada, Norveška i Danska.\nRusija je 2015. godine uputila zahtev međunarodnoj komisiji UN u kome traži proširenje granica svog epikontinentalnog pojasa na Arktiku za 1,2 miliona kvadratnih kilometara. Rusija je novim fizičkim modelom kretanja Zemljine kore u svom zahtevu naučno obrazložila, da su podvodni grebeni Lomonosova i Mendeljejeva u Severnom ledenom okeanu deo ruskog epikontinentalnog pojasa. Na ovaj način bi Rusija došla u posed ogromnoh rezervi prirodnih energenata koji se nalaze ispod morskog dna, a koje sadrže oko 5 milijardi tona.\nAmerički ekspert je podsetila da Ustavi mnogih država u svetu govore o suverenitetu ili odbrani, ili pretenzijama na drugu teritoriju, ali da je ovo prvi put da najviši pravni akt jedne države (u ovom slučaju Rusije) specijalnom odredbom propisuje zabranu ustupanja teritorije.\nPrema njenim rečima, najveća sličnost sa ovim amandmanima koji su predloženi za dopunu ruskog Ustava je interni zakon Narodne Republike Kine iz 1992. godine, koji opravdava akciju države u cilju zaštite “onog što njene vlasti doživljavaju kao svoje teritorijalne vode“.\n„U oba slučaja u pitanju su interni zakoni, koji se ne odnose na međunarodno pravo, tako da oni svoju realnu primenu imaju samo u državi koja ih je donela. Međunarodno pravo ima primat nad takvim zakonima, ali konkretno Kina sve više zanemaruje međunarodno pravo, tvrdeći da su njegovi zakoni viši. Najavljene ustavne promene sigurno predstavljaju presedan, ali je malo verovatno da će druge zemlje slediti primer Rusije “, veruje ekspert.\nReagovanja iz bližeg okruženja\nJapan za razliku od SAD daleko relaksiranije gleda na nameru Rusije da dopuni svoj najviši pravni akt. Ova zemlja smatra da je amandman na Ustav Ruske Federacije o zabrani otuđenja teritorije njeno unutrašnje pitanje , i da to neće uticati na planiranu posetu japanskog premijera koji uskoro treba da dođe u Moskvu, rekao je poznati japanski ekspert za Rusiju i redovni profesor na Univerzitetu Cukuba, politikolog Icuro Nakamura.\nGeneralni sekretar vlade Japana Jošihide Suga napomenuo je da je pitanje izmene Ustava Rusije njena unutrašnja stvar, i nije komentarisao ovu inicijativu.\n„Japanska vlada se mirno odnosi po ovom pitanju. Mi smatramo da su nove izmene u Ustavu RF čisto unutrašnja stvar ove države“, rekao je ekspert za Rusiju Icuro Nakamura.\nPo njegovom mišljenju, promene su usmerene na podizanje patriotskog raspoloženja u ruskom društvu. Ekspert veruje da će amandmani na Ustav koji će biti implementirani u aprilu omogućiti predsedniku Rusije Vladimiru Putinu, da svetskim liderima koji će se u maju okupiti u Moskvi, demonstira svoju nadmoć na međunarodnom planu. „Zapad kritikuje Rusiju po pitanju Krima. Međutim, Putin na ovaj način želi da se ponovo pokaže jačim od Zapada, što će podići njegov ukupni rejting”, uveren je Nakamura.\nEkspert smatra da ove promene u Ustavu RF (koje se tiču u Kurilskih ostrva) neće uticati na dalje bilateralne odnose između Japana i Rusije.\n„Premijer Japana Šinzo Abe će kao i uvek mirno posetiti Moskvu. On smatra da je ovo pitanje unutrašnja stvar Rusije. Dakle da ponovim, pitanja koja su vezana za promene u ruskom najvišeg pravnom aktu neće ometati Abeovo putovanje u Moskvu koje je planirano za 9. maj”, uveren je ekspert.\nBeloruski ekspert Aleksej Dzermant smatra da izmena Ustava po pitanju ubacivanja odredbe koja na najvišem pravnom nivou tretira teritorijalni integritet Ruske Federacije, šalje jasan signal međunarodnim partnerima kada su u pitanju eventualni pregovori oko statusa Krima, Kurilskih ostrva i Kalinjingradske oblasti.\n„Mislim da je ovo važna tema i da je predložena izmena ruskog Ustava sasvim logična. Ona može da zatvori mnoga pitanja u vezi sa konačnim suverenitetom nad Krimom, Kurilskim ostrvima, Kalinjingradskoj oblasti, koja su ponekad pretereno ubacuju u informativni prostor. Pored toga, ovo je jasan signal svim stranim partnerima da Rusija na prvo mesto stavlja svoj suverenitet i teritorijalni integritet, i da svako ko razgovora sa Rusijom ubuduće mora da pođe od toga“, rekao je Dzermant ruskim novinarima.\nPrema mišljenju stručnjaka, reakcija međunarodne zajednice na takav amandman Ustava Ruske Federacije verovatno će biti “suzdržana, mada će njeni neposredni susedi sigurno negativno komentarisati.” U međuvremenu, Dzermant je naglasio da je to “unutrašnja stvar Rusije”.\nMoguća dopuna amandmana na ruski Ustav koji se tiču nemogućnosti otuđenja ruske teritorije ima jasno značenje, međutim u praksi to može da spreči rešavanje eventualnih teritorijalnih sporova sa susednim zemljama – rekao je češki ekspert za međunarodna pitanja, bivši zamenik ministra spoljnih poslova i bivši ambasador Češke u Ruskoj Federaciji i Ukrajini Jaroslav Bašta .\nBašta je rekao da će „izmene u Ustavu Ruske Federacije pojačati unutrašnju koheziju i učvrstiti državni suverenitet zemlje. Ruski zakoni će u slučaju spora sa međunarodnim sporazumima i dogovorima imati prednost. To se posebno odnosi na tri regiona Ruske Federacije kao pto su Kurilska ostrva, Krim i Kalinjingradska oblast“.\nPrema rečima češkog eksperta za međunaordnu politiku „ova želja je razumljiva, ali to u perspektivi može da stvori i određene probleme. Ovakva odredba može da protivreči drugom važnom principu, koji je bio prisutan u ruskoj i sovjetskoj politici 20.veka a koji se zasnivao na pravu naroda na samoopredeljenje do secesije“.\n„U ovom času nekoliko država koji se graniče sa Ruskom Federacjom imaju teritorijalna potraživanja od iste. U nekim slučajevima ceo problem bi se mogao rešiti putem međusobne korekcije državnih granica. Međutim sa novim promenama u Ustavu RF to više neće biti moguće“ – izričit je češki politikolog.\nPored Japana koji je vitalno zainteresovan za ovu odluku Rusije (spor oko Kurilskih ostrva) oglasilo se i Ministarstvo spoljnih poslova jedne od vodećih zemalja EU. Naime, Francuska smatra da su predstojeće najave najnovijih dopuna Ustava RF koji se odnose na donošenje amandmana o zabrani otuđenja državne teritorije unutrašnja stvar Rusije.\n„Promena Ustava je suverena odluka Ruske Federacije, koja mora u potpunosti da se pridržava svojih međunarodnih obaveza”, rekao je predstavnik francuskog ministarstva spoljnih poslova reagujući na najnoviju odluku zvanične Moskve.\nNamera ruskog predsednika Vladimira Putina da Ustavom zabrani otuđenje ruskih teritorija govori da i dalje postoje takve pretnje. Na ovaj način Rusija neće ponoviti ranije napravljene greške, od kojih je jedna bila predaja Krima, rekao je bivši savetnik grčkog premijera za saradnju sa Ruskom Federacijom i istočnom Evropom Dimitris Velanis.\nGrčki ekspert je primetio da postoje stalni pokušaji da se Rusiji otkine deo teritorije.\n„Rusija je tokom svoje istorije mnogo puta doživela napad ili pokušaje drugih sila da zauzmu njenu teritoriju. Bilo je to u skoro svim ratovima. I u svim tim ratovima Rusija je odnela pobedu, i ništa od svoje teritorije nije izgubila. Ove godine obeležavamo 75 godina od Velike pobede. To je veoma upečatljiv primer koji nas podseća da su mnogi vladari sveta, uključujući Hitlera i Nemačku, imali vrlo velike apetite kada je u pitanju pokušaj otimanja prirodnih bogatstava koje poseduje Rusija. Oni su tom prilikom naišli na takav otpor koji će čovečanstvo dugo pamtiti. Čovečanstvo ove godine slavi pobedu, jer je Rusija odbranila ne samo svoju teritoriju. Rusija je uspela od uništenja da odbrani i druge zemlje, koje su koliko vidimo zaboravile na to”– rekao je Velanis.\nPrema njegovim rečima, činjenica da se priprema ovakva dopuna Ustava govori da i danas postoji ova pretnja. Stručnjak je takođe napravio analogiju između Rusije i Grčke, koja, prema njegovim rečima, takođe nikada nije vodila rat zbog osvajanja tuđih teritorija.\n„Rusija i Grčka imaju jednu ključnu zajedničku karakteristiku – ove države nikada nisu posezale za tuđim teritorijama i uvek su branile svoju zemlju. To je zajedničko našim narodima, zajedničko u opštoj kulturi, svesti naših ljudi“, rekao je grčki ekspert podsetivši da je u prošlosti Rusija prenosila suverenitet nad nekim svojim teritorijama.\n“Izmena ruskog Ustava će zabraniti ponavljanje nekih grešaka, kao što je na primer prenošenje suvereniteta nad delom svoje teritorije drugim državama od koji je u modernoj istoriji, ali i aktuelnim zbivanjima, najupečatljiviji slučaj poluostrva Krim. U perspektivi takvi pokloni neće više biti mogući“- kategoričan je Velanis.\nNajveći sirijski grad je konačno ceo ponovo pod kontrolom Asadovih snaga! Više o tome čitatajte OVDE.


Bez čekanja pri pozivanju mts Kontakt centra | CityMagazine\nSvim korisnicima usluga mts Kontakt centra od nedavno je na raspolaganju novi servis „Mi čekamo za vas“ koji pruža mogućnost uštede jednog od najznačajnijih resursa današnjice – vremena. Besplatna usluga povratnog poziva omogućava maksimalnu uštedu vremena u situaciji kada su svi operateri Kontakt centra zauzeti. Korisnici tada imaju mogućnost da ostave broj telefona na koji žele da budu kontaktirani, prekinu vezu i svoje vreme posvete drugim obavezama. Zahvaljujući modernoj tehnologiji, sistem će čekati u redu umesto korisnika i uputiti povratni poziv za isto onoliko vremena, koliko bi proveli na telefonu čekajući na javljanje operatera.\nPozivom na broj Kontakt centra 0800/100100, ukoliko je predviđeno vreme čekanja duže od jednog minuta, govorni automat će saopštiti procenjeno vreme čekanja i ponuditi mogućnost korišćenja usluge Mi čekamo za vas, a na vama je da vreme koje ste ranije provodili čekajući da se javi prvi slobodni operater, provedete onako kako sami želite.\nNovi servis "Mi čekamo za vas"\n„Neprestano se trudimo da svima koji sa našom kompanijom komuniciraju pozivanjem Kontakt centra pružimo kvalitetnu uslugu, a savremena tehnologija nam je u tome veliki saveznik. Želimo da sva nova znanja i najbolja iskustva primenimo i u svom radu, stavljajući u centar našeg interesovanja zadovoljstvo korisnika. Uslugu Mi čekamo za vas smo lansirali nedavno i prvi komentari korisnika su odlični“ izjavila je ovim povodom Katarina Janković, vodeći inženjer za razvoj funkcionalnosti Kontakt centra.\nmts je prvi operator u Srbiji koji je svojim korisnicima pružio ovo unapređeno iskustvo i time postavio nove standarde na telekomunikacionom tržištu.\nLAV nagradio „Majstore piva i pene“ mts · mts kontakt centar · servis · vreme


Diplomatsko osoblje SAD osumnjiceno za krađu napusta Moskvu\nTanjug 10. oktobra 2021. 07:15\nMOSKVA – Zaposleni u američkoj ambasadi u Moskvi, osumnjičeni za krađu ranca, odlučili su se za napuštanje ruske teritorije, potvrdila je portparolka Ministarstva spoljnih poslova Rusije Marija Zaharova.\nKako je objasnila Zaharova za Jutjub kanal „Solovjev lajv”, rusko Ministarstvo spoljnih poslova poslalo je notu ambasadi SAD u kojoj je predložilo da se osumnjičenim diplomatskim službenicima oduzme imunitet i dozvoli da učestvuju u sudskom procesu, ili da odmah napuste Rusiju.\n“Kako sam razumela, oni su izabrali drugu opciju.“, naglasila je ruska zvaničnica, prenosi TAS S.\nOna je rekla i da ukradeni ranac nije vraćen njegovom zakonitom vlasniku i da je očigledno nešto u njemu privuklo njihovo interesovanje.\nPrema rečima portparola moskovske policije Vladimira Vasenina, muškarac je policiji prijavio da mu je ranac sa ličnim stvarima ukraden iz kafića u centru Moskve.\nŠtetu je procenio na 209 dolara, a tri zaposlena američke ambasade, koji rade na administrativnim i tehničkim poslovima su identifikovani kao osumnjičeni, a svi oni su, kako se navodi, pripadnici američkih marinaca starosti od 21 do 26 godina.


Obilazak Narodne banke Srbije, 28. i 29. septembra\nNaslovna » Izlasci » Izložbe » Obilazak Narodne banke Srbije, 28. i 29. septembra\nNeko drugi 24. septembar 2013. Izložbe Komentari su isključeni na Obilazak Narodne banke Srbije, 28. i 29. septembra\nU sklopu obeležavanja Dana evropske baštine, Beograđani će 28. i 29. septembra moći u pratnji vodiča da obiđu zgradu Narodne banke Srbije (Kralja Petra 12).\nMoći će i da pogledaju film o Zavodu za izradu novčanica i kovanog novca u Topčideru. Posetioci će na poklon dobiti novčanicu sa sopstvenim likom. Grupne posete su u subotu i nedelju (do 50 posetilaca) u 10.30, 12.30 i 14.30, a individualne od 10.00 do 16.00, uz obavezan lični dokument (bez prijavljivanja). Za organizovani obilazak vikendom obavezno je prijavljivanje radnim danima od 10.00 do 16.00.\nU modernom zdanju Narodne banke Srbije na Slaviji biće prikazana izložba „Srpski novac od XIII do XXI veka“. Posete su u subotu i nedelju, 28. i 29. septembra. Individualne posete su od 10.00 do 18.00 uz obavezan lični dokument.\nOmogućen pristup osobama sa invaliditetom. (Beoinfo)\nTagovidani evropske baštine dub izlasci izložbe narodna banka srbije vesti\nPrethodni Drugi koncert Najdžela Kenedija, 10. oktobra\nSledeći Beogradska filharmonija: Na visokim potpeticama


Ambasadori Višegradske grupe otvorilili izložbu slika na ogradi Botaničke bašte – Institut za botaniku i Botanička bašta „Jevremovac“\nAmbasadori Višegradske grupe (Mađarska, Češka, Slovačka, Poljska) otvorili su danas izložbu slika prirodnih lepota svojih zemalja. Na ogradi Botaničke bašte “Jevremovac” izloženi su radovi najboljih fotografa zemalja V4, a realizacija projekta je poverena Mađarskoj asocijaciji fotografa prirode – naturArt.\nVišegradska grupa (V4) je 30-godišnji regionalni savez u srednjoj Evropi i geografski region sa izuzetno bogatim kulturnim nasleđem i spektakularnim prirodnim blagom. Zemlje V4 blisko sarađuju kako bi unapredile svoje zajedničke interese unutar Evropske unije, podržale stabilnost u svom susedstvu i zajednički promovisale region na globalnom nivou. Sa motom „Evropa je tu“ Višegradska grupa kojom do 30. juna 2022. predsedava Mađarska, ima za cilj da nakon pandemije podrži ponovni ekonomski početak regiona sa snažnim fokusom na održivost, klimatsku politiku i zelenu ekonomsku tranziciju. U tom duhu, ova izložba osvetljava prirodne lepote regiona V4, koje treba da sačuvamo za buduće generacije.\nPrirodno bogatstvo i raznolikost četiri zemlje je gotovo nemoguće predstaviti u samo nekoliko fotografija, međutim, na poziv mađarskog Ministarstva spoljnih poslova i trgovine najbolji fotografi iz zemalja V4 prihvatili su ovaj izazov.


eKapija | Još poslovnih kompleksa, tržnih centara i ritejl parkova - Srbiju čeka novi talas ulaganja u tržište nekretnina\nIzvor: eKapija | Utorak, 26.04.2016.| 08:01\nJoš poslovnih kompleksa, tržnih centara i ritejl parkova - Srbiju čeka novi talas ulaganja u tržište nekretnina\nDa li ste znali da je Beograd na 11. mestu najjeftinijih gradova sveta za gradnju u 2016. godini? Na listi kompanije "Arcadis", koja pokazuje indeks troškova izgradnje "International Construction Costs Index" za 2016, prestonica Srbije našla se na 11. mestu, a ispred nje su Sarajevo, Bukurešt, Prag...\nČinjenica da su troškovi gradnje povoljni, a pozicija na Balkanu takva da se ne može zaobići, uz još dodatnih faktora (koje će u ovom tekstu pomenuti i struka i državna uprava) doprinela je da je glavni grad Srbije meta stranih investitora koji ovde žele da grade moderne stambeno-poslovne kompekse. I dok Beograd beleži sve veću gradnju poslovnog prostora, u nekoliko gradova Srbije niču sve popularniji ritejl parkovi.\nStručnjaci iz ove oblasti kažu da je 2015. godina bila u znaku rasta tržišta nekretnina u svim sektorima. Uveliko se grade nove poslovne zgrade na Novom Beogradu, koje će svoje zakupce primiti ove ili naredne godine. Glavni grad će takođe uskoro dobiti i dva nova tržna centra, dok će Niš i Valjevo građanima ponuditi nove šoping centre na otvorenom.\nInvestitorima je već odavno jasno da je Beograd centar razvoja tržišta nekretnina, jer ovde raste ulaganje u stambeni, komercijalni i maloprodajni prostor. Ostatak Srbije privlačan je za industrijske objekte i tržne centre na otvorenom. Zamajac novih ulaganja biće svakako i "Beograd na vodi" u okviru koga je počela gradnja kule na 50.000 m2, sa oko 40 spratova. Kula će biti visoka više od 160 m, što je čini najvišim tornjem na Balkanu.\nU jednom su svi saglasni – nakon perioda stagnacije, Srbiju čeka novi talas ulaganja u tržište nekretnina.\nBeograd širi ponudu komercijalnog prostora\nKrajem sledeće godine Beograd će biti bogatiji za još 100.000 kvadrata poslovnog prostora, a u maloprodajnom sektoru ukupna ponuda će biti 300.000 kvadrata. U oba ova sektora Beograd ima manje raspoloživog prostora u odnosu na Zagreb, koji je dosta manji grad, zatim Bratislavu, Budimpeštu ili Bukurešt.\nBoško Tomašević, direktor sektora agencijskog poslovanja za region Jugoistočne Evrope u kompaniji JLL, kaže da su se u proteklim godinama strani investitori intenzivno orijentisali na ulaganje u komercijalne prostore u Beogradu. Tako je sada, kako navodi, nemoguće naći veću kvadraturu poslovnog prostora za koji već ne postoji interesovanje nekog od klijenata.\n- Trenutno postoji veliko interesovanje velikih fondova iz zapadnoevropskih zemalja i SAD za ulaganje u ovaj sektor u Srbiji. Tržište Republike Srbije je jedno od poslednjih tržišta u ovom delu Evrope koje nije iskusilo rapidan rast svih segmenata nekretnina, kao što je to bio slučaj sa ostalim zemljama u regionu. Od novih investitora naveo bih austrijski "Immorent Singidunum", koji u Bloku 43 na Novom Beogradu gradi svoj prvi projekat, "Sirius offices" od preko 30.000 m2 kancelarijskog prostora visoke A kategorije.\nTomašević ističe je većina kompanija fokusirana upravo na Beograd, pa su u segmentu komercijalng prostora sva velika ulaganja koncentrisana na prestonicu. Ono što je po njegovom mišljenju ključno u pridobijanju novih investicija jeste fleksibilnost banaka koje bi olakšale finansiranje gradnje.\nOsim što se od bankarskog sektora očekuje izlazak u susret investitorima, i dalje je podjednako važna uloga državnog aparata. A tu su već vidni pozitivni rezultati, kako su za "eKapiju" rekli iz Ministarstva građevinarstva, saobraćaja i infrastrukture. Kažu da dovoljno govori to što je rast broja izdatih građevinskih dozvola u periodu mart-decembar 2015. godine bio 33%, kao i rast građevinske industrije od oko 20% u 2015. godini, u kojoj je inače opšti privredni rast bio ispod 1%.\n- Dva rezultata su najvažnija: prvo, više se gradi nego pre i drugo- za radove koji su se ranije izvodili nelegalno, sada se uredno podnose i dobijaju građevinske dozvole. Tim objektima će kasnije moći lakše da se legalno trguje, što je posebno važno. Naročito nam je drago da vidimo uticaj rasta građevinarstva na povezane privredne grane – podaci pokazuju značajan rast proizvodnje cementa u 2015. godini, a očekujemo da vidimo i veoma pozitivne podatke ukupnom rastu industrije građevinskog materijala - navode iz Ministarstva.\nBroj izdatih građevinskih dozvola od uvođenja objedinjene procedure 1. marta 2015. godine do kraja 2015. godine je za 33% veći nego u istom periodu 2014. godine i za 29% veći u odnosu na prosek u istom periodu u prethodnih sedam godina. Ponosno ističu i sledeći podatak.\nBroj radnih sati na gradilištima se u periodu januar – septembar 2015. godine efektivno povećao za 3,3%, u odnosu na isti period 2014. godine. Ono što je najznačajnije je da je Republika Srbija na listi "Doing Business" za građevinske dozvole za 2016. godinu napredovala za 47 mesta u odnosu na prethodnu godinu – sa 186 mesta na 139 mesto.\nIz Ministarstva građevine kažu i da sticanjem prava svojine na građevinskom zemljištu, investitor stiče pravnu sigurnost, s obzirom da je pravo svojine "najjače" pravo. Povećanje broja izdatih građevinskih dozvola će, kako navode, pozitivno uticati na građevinsku industriju.\n- Pravo korišćenja, u skladu sa odredbama Zakona o planiranju i izgradnji, ne smatra se odgovarajućim pravom za dobijanje građevinske dozvole, te će svi investitori koji nisu izvršili konverziju, morati to da učine pre podnošenja zahteva za izdavanje građevinske dozvole. Zakon je predvideo jedan prelazni period, koji ističe 28. jula ove godine, do kada se pravo korišćenja može koristiti kao odgovarajuće pravo. Istekom ovog roka svi investitori će kao prethodni uslov za dobijanje građevinske dozvole morati da kupe pravo svojine na građevinskom zemljištu - zaključuju u resornom ministarstvu.\nInvesticioni fondovi sve više merkaju Srbiju\nInače, kako nam je objasnio Dragan Radulović iz konsultantske kuće "CBRE Srbija", investitori u Srbiji se dele u dve grupe. Jednu čine oni ulagači koje privlači dostupna i finansijski pristupačna radna snaga i njihov plan je da ulože u manje razvijene, odnosno nerazvijene delove Srbije i tu da grade proizvodne i industrijske kapacitete.\n- Sa druge strane, imamo investitore koji imaju za cilj ulaganje u razvoj nekretnina, a koje, po logici stvari interesuju najbolje lokacije za izgradnju. U tim slučajevima za stambene i komercijalne projekte traže se najbolje dostupne lokacije u gradu, za industrijske ili logističke komplekse se odlučuju za lokacije u blizini autoputeva E75 i E70, dok su za ritejl parkove postali atraktivni manji gradovi Srbije, poput Pančeva, Šapca, Subotice, Zrenjanina i slično - ističe Radulović.\nPrema njegovim rečima, razvoj tržišta i transakcije koje su se nedavno desile, kada je nekoliko investicionih fondova kupilo maloprodajne formate u Srbiji, skrenulo je pažnju na potencijal Srbije kao investicione lokacije. Takođe, vetar u leđa daje i to što sve veći broj multinacionalnih kompanija baš u Beogradu otvara operativne i uslužne centre kojima pokrivaju poslovanje u ovom delu Evrope.\nKako kaže Zoran Mitić iz konsultantske kuće SEECAP, u poslednje dve godine u kontaktima baš sa investicionim fondovima primećuje se njihovo veliko interesovanje za sufinansiranje većih investicionih projekata u Srbiji zajedno sa domaćim investitorima – od stanogradnje do hotela, maloprodajnih objekata i logističkih i distributivnih centara.\n- Na našem tržištu možemo da razlikujemo dve vrste institucionalnih finansijskih investitora, oni koji samostalno investiraju kao što su to, recimo grčki "Blue House Capital" (investirao u "Blue Center" na Novom Beogradu), "AFI Europe" (investirao u poslovni kompleks "Airport City Novi Beograd" i stambeni kompleks "Central Garden"), ili oni koji traže lokalne investitore sa kojima bi zajedno investirali u projekte u Srbiji kao na primer "Merryll Lynch RE" koji su zajedno sa domaćim "MPC Properties" investirali u "Ušće Shopping Center".\nKonsultanti sa kojima smo razgovarali u ovom biltenu zaključuju da je jako bitno proceniti tržište i momenat kada se kreće u ulaganje. Očekuje se da neće biti rasta cena nekretnina, cene stanova su sada stabilne, a čeka nas i novi ciklus ulaganja u kancelarijski prostor, što će sprečiti dalji rast renti. Banke će i dalje biti oprezne i pažljivo birati projekte. Jer, kako reče jedan naš sagovornik, novca ima, ali treba ponuditi dobar investicioni projekat.\nMerryll Lynch RE\nizdavanje elektronskih građevinskih dozvola\ntržni centri na otvorenom\nšoping centri na otvorenom